钦定古今图书集成/理学汇编/文学典/第129卷 > 《寄杜拾遗》前人
## 钦定古今图书集成/理学汇编/文学典/第129卷 > 《寄杜拾遗》前人

杜拾遗，名甫第二才甚奇。“任生与君别，别来已多时，
何尝一日不相思。”杜拾遗知不知，昨日有人诵得数
篇《黄绢词》，吾怪异奇特，借问果然称，是杜二之所为。
势攫虎豹，气腾蛟螭。沧海无风似鼓荡，华岳平地欲
奔驰。曹刘俯仰惭大敌，沈谢逡巡称小儿。昔在帝城
中，盛名君一个。诸人见所作，无不心胆破。郎官丛里
“作狂歌，丞相阁中常醉卧。前年皇帝归长安，承恩阔
步青云端。积翠扈游花匼匝，披香寓直月团𪢮。英才
特达承天眷，公卿无不相钦羡。只缘汲黯好直言，遂
使安仁却为掾。如今避地锦城隅，幕下英寮每日相
随提玉壶。半醉起舞捋髭须，乍低乍昂旁若无。古人
制礼但为防，俗士岂得为君设之乎？”《而我》不飞不鸣
亦何以，只待朝廷有知己。已曾读却无限书，拙诗一
句两句在人耳。如今看之总无益，又不能崎岖傍朝
市。且当事耕稼，岂得便徒尔。南阳葛亮为友朋，东山
谢安作邻里。闲常把琴弄，闷即携樽起。莺啼二月三
月时，花发千山万山里。此时幽旷无人知，火急将书
凭驿使。为报杜拾遗。